Die Leeus het alles in die stryd gewerp, maar die Crusaders was eenvoudig net te goed vir hulle in die eindstryd van die Superrugby-reeks.
Die Crusaders verdedig hul Super-titel suksesvol met 'n sege van 37-18 oor 'n moedige Leeus-span in die eindstryd!
Die Leeus gaan vir oulaas probeer om nog 'n drie te druk. Hulle het 'n lynstaan net weg van die Crusaders se doellyn.
Uiteindelik kry die Leeus 'n bres geslaan. Brink bars deur 'n duikslag en nael 25 meter doellyn toe.
Hierdie binneband is op twee maniere ’n verbetering op die standaard-trekkerbinneband: Dit het ’n dubbele lugkamer vir veiligheid (as die een kant ’n gaatjie kry, sal dit steeds dryf) en dit het ’n tou buite-om om aan vas te hou of die band te dra.
Hierdie waterdigte tekkies het ’n taai rubberbuitesool om jou voete te beskerm en dreineer goed danksy die maasbokant.
Dis altyd goed om ’n mes byderhand te hê as jy ver van die beskawing af is. Dié een het ’n hoëgehaltelem met ’n reguit én getande snykant, en jy kan dit met net jou wysvinger oopknip.
Die C33SX is veral nuttig vir branderplankryers, met ’n 3/32 duim-Allensleutel om die vinne van ’n bord af te haal, en ’n ¼ duim-platskroewedraaier vir ander noodgevalle. Die vaskniphakie werk ook as ’n botteloopmaker – vir daai welverdiende bier ná die surf.
Dís mos ’n plan – ’n roeiboot van deurskynende polikarbonaat! Nou hoef jy nie Mauritius toe te vlieg vir ’n vaart op ’n boot met ’n glasboom nie; met die Clear-kajak kan jy kyk wat skuil in die dieptes van Bassmeer of in die bamboeswoude rondom Simonstad.
Die boot weeg net meer as 11 kg en het plek vir twee mense. Sy badvorm is nie ideaal vir rowwe water of wind nie, maar jy sal lekker in die vlak water kan baljaar.
Jy gaan soos karakter in ’n wetenskapfiksiefliek voel as jy met dié ding op jou gesig see-in loop by die Kosiriviermonding, maar dit gaan jou ’n heel nuwe snorkelduikervaring gee.
Jy hoef nie soos met ’n tradisionele snorkel onnatuurlik deur jou mond asem te haal nie – doen dit net normaalweg deur jou neus. Die enkele lens gee jou ook ’n onbelemmerde uitsig van 180° op die onderwaterwêreld, en ’n spesiale lugvloeistelsel keer dat dit toewasem.
Die meeste duikpakke word gemaak van neopreen – ’n sintetiese rubber wat gewoonlik vervaardig word uit petroleumgebaseerde stowwe.
Dis ontwerp vir branderplankry, maar sal werk vir enige watersport. Die pak is beskikbaar met of sonder ’n kappie en in verskeie diktes vir watertemperature van 3 °C tot 16 °C.
’n Droësak met ’n bokant wat oprol is die veiligste manier om jou goed droog te hou as jy op die water is. Hierdie een vat die ontwerp ’n stappie verder: Dit het ook gestopte rugsakstroppe en ’n heupstrop wat ’n mens kan afhaal.
Met die stroppe is die sak veel meer veelsydig: Gebruik dit op ’n dagstap as dit lyk na reën, wanneer jy met jou fiets werk toe ry én wanneer jy roei.
’n Donkerbril met gepolariseerde lense werk die beste op die water. Dit verminder die weerkaatsing op die oppervlak en jy kan sien wat onder aangaan.
Verewig eerder jou herinneringe met dié taai kamera. Dis waterdig tot op 30 m, sal stampe en stote oorleef en blykbaar steeds werk as die temperatuur -10 °C is. (Dis nou as jy dalk besluit om in Ysland op ’n binneband te gaan dryf – Red.) As jy weer op droë grond staan, kan jy die ingeboude Wi-Fi gebruik om jou foto’s te deel en jou vriende jaloers te maak.
Die Locomotion – van die Parysgebaseerde maatskappy Fluid Kayaks – los dié probleem op. Dis ’n enkelsitplekkajak waarin ’n mens sit, wat maklik neus-teen-agterkant aan ’n ander Locomotion vasgemaak kan word om ’n tweemanboot te vorm. Jy kan selfs ’n derde kajak bysit... of ’n vierde! Die agterkant van die boot is plat en dis dus kinderspeletjies om te bêre: Laat hom eenvoudig op sy agterent staan teen jou garagemuur.
Elke boot het ’n bykomende sitplek vir ’n klein passasier, handvatsels en ’n luik waarin jy goed kan bêre.